תזמורת המהפכה

תזמורת המהפכה הוא אנסמבל מוזיקלי ישראלי המעלה פרויקטים מוזיקליים בשילוב אמנויות הבמה.

== היסטוריה ==
תזמורת המהפכה נוסדה בשנת 2004 על ידי שני סטודנטים מהאקדמיה למוסיקה ולמחול בירושלים, זהר שרון ורועי אופנהיים. לדברי אופנהיים "המטרה של התזמורת היא לתת במה ליוצרים ישראלים ולהיות מעבדה ניסיונית למבצעים ולמלחינים צעירים". "אנחנו רוצים לתפוס את התזמורת לא כז'אנר, אלא ככלי נגינה שאפשר לעשות אתו כל מיני דברים, ממש כמו גיטרה חשמלית. אנחנו נראים כמו תזמורת, אבל חושבים כמו הרכב רוק. אנחנו רוצים לנגן מוזיקה שאנחנו יצרנו, בלי תווית של סגנון מסוים. חשוב לנו לשבור את הקונצפט המוכר של קונצרט, לפתוח אותו לדיון מחודש. לכן הפרויקט הנוכחי שלנו משלב מוזיקה עם אנימציה".

זהר שרון משמש בתור מלחין הבית ומנהל אמנותי ורועי אופנהיים משמש בתור מנצח ומנהל אמנותי. מלבדם, חלק מנגני האנסמבל אינם קבועים והם סטודנטים או בוגרים של האקדמיה למוסיקה ולמחול בירושלים. האנסמבל מונה במופעיו בין 10 ל-40 נגנים.

התזמורת היא עמותה רשומה הנתמכת על ידי משרד התרבות והספורט ועיריית תל אביב-יפו, ומקיימת סרה שנתית של קונצרטים "סדרת המהפכה" בבית האופרה בתל אביב ובהיכל אמנויות הבמה הרצליה.

בשנים 2008–2010 אימצה העיר ראשון לציון את התזמורת תחת חסותה של התזמורת הסימפונית הישראלית ראשון לציון.

תזמורת המהפכה העלתה פרויקטים על במות שונות, בהם המשכן לאמנויות הבמה במסגרת מופעי קלאסי רוק ומופעי "סדרת המהפכה" הנתמכת על ידי סנו - דיתי ואלכס לנדסברג, במת פסטיבל ישראל, צלילים במדבר, פסטיבל ירושלים לאומנויות, פסטיבל האביב הבינלאומי בראשון לציון וכמו כן ביצעה עיבודים ליצירות מאת מיכאל וולפה ואילן מוכיח לצד מוזיקה מאת מלחינים צעירים. התזמורת הופיעה עם אמנים מובילים במוזיקה הישראלית כמו ירמי קפלן ואביתר בנאי. התזמורת יוצרת מדי שנה פרויקט מוזיקלי חדש.

==פרויקטים בולטים של התזמורת==
* הבשורה על פי מונטי פייתון - קרקס מוזיקלי לתזמורת, מקהלה ותוכי מת - מופע שכתבו ביחד זהר שרון ורועי אופנהיים, שכולו באנגלית, ו[https://e.walla.co.il/item/3643656 חוגג את הנונסנס והטירוף של חבורת מונטי פייתון.] הארכיון השופע שלהם בתוספת למעלה מ-70 משתתפים - מבן פרי (ציפורלה) במבטא בריטי מושלם ועד [https://www.moran-choir.co.il/ מקהלת מורן] שמסתכלת על הצד הבהיר של החיים. יצירה היא הכי פייתונית שיש ומאידך כולה made in Israel. בבימוי משותף של רועי אופנהיים ואיתי זבולון ועם ברכת הדרך ממונטי פייתון, המופע צולל לאקווריום הדגים, מבקר בקמלוט, מספים אותנו לצד קצת ביצים ונקניקיות, וכמובן - עושה כבוד אחרון לנורווגי הכחול. המופע גם זכה לאזכור [https://www.montypython.com/news_revorchestra/535 באתר העולמי של מונטי פייתון].
* [https://www.cameri.co.il/%D7%94%D7%A6%D7%92%D7%95%D7%AA_%D7%94%D7%A7%D7%90%D7%9E%D7%A8%D7%99/10020/%D7%97%D7%95%D7%91%D7%96%D7%94 חובזה] - תזמורת המהפכה מנגנת אתגר קרת - [https://www.ynet.co.il/entertainment/article/r1cgbvjg3 חמישה סיפורים מצחיקים, משונים, מופלאים ופיוטיים], של הסופר עטור הפרסים, אתגר קרת, מתלכדים לאירוע בימתי מרהיב אחד. נהג אוטובוס שחושב שהוא אלוהים, טבח לוזר שמאוהב בלקוחה, "שלמה הומו כוס אל אומו" שמנסה להבין מדוע הילדים שונאים אותו, דני שמנסה לצבוע את העולם בצבעים עליזים, ילדה אחת שכל מה שרצתה שיהיו לה עיניים נוצצות - כולם מחפשים אחר האושר. יצירה מקורית מפתיעה, בהשתתפות תזמורת המהפכה, זמרת אופרה וקבוצת הקאמרי | דור חדש. על הבימוי רוני ברודצקי, על המוזיקה קובי ליליאן, ועל הניצוח רועי אופנהיים.
* 
* [https://www.youtube.com/watch?v=UQa1vqeoGXA&ab_channel=bimotglobal מצבי רוח] - מופע לתזמורת בתנועה - מופע תנועה ייחודי של תזמורת המהפכה בעקבות פרלוד של שופן. נגני תזמורת המהפכה נעים על הבמה תוך כדי נגינה כחלק ממסע חיפוש אחר התנועה המוזיקלית. מסע מוזיקלי בימתי שמתחיל ב”פרלוד” של שופן ומוצא עצמו ב”מוזיקת יציאה” של רדיוהד. הטקסט והבימוי במופע של רועי אופנהיים והמוזיקה של זהר שרון. על עיצוב התנועה - אריאל וולף, ועיצוב הווידאו ארט בידי יואב כהן. התאורה עוצבה על ידי קרן גרנק, הבמה - על ידי זוהר שואף, והתלבושות - על ידי רעות שייבה. עידו ריקלין ערך את הטקסטים במופע. על עיצוב הסאונד ולרי קוטלר ועל תכנות הווידאו ארט דניאל בסין.

* [https://youtu.be/ySVN_YHV_Q8 לנוע בלי לזוז] - פנטזיה מוזיקלית - יצירה בין-תחומית לשחקן, תזמורת ווידאו-ארט שהיא ביקורת נוקבת על הצד האפל של עולם היצירה. מסע בדרכו הלא נודעת של יוצר הבורא עולמות חדשים ומנסה למצוא את מקומו בכל אחד מהם. היצירה נכתבה ובוימה על ידי [https://www.youtube.com/watch?v=bRwTfE8a-Zg&t=2s&ab_channel=IsraelOpera רועי אופנהיים ועידו ריקלין], והולחנה על ידי זהר שרון. יואב כהן אמון על הווידאו ארט הייחודי, מירי לזר על עיצוב התנועה של השחקן וחברי התזמורת, ורונן נג'ר על עיצוב התאורה לאורך המופע. ב-2024 העלתה התזמורת גרסה מחודשת של המופע בכיכובו של עידו ברטל.
* חופרים בקלאסיקה - "טעימות" מתוך יצירות מופת קלאסיות (מאת באך, ויוואלדי, מוצרט, בטהובן, רימסקי-קורסקוב, גריג, מוסורגסקי, שוסטקוביץ') מתקופות שונות בתולדות המוזיקה המערבית שטעונות "אנרגיה רוקיסטית". המופע מיועד לחטיבות הביניים והתיכונים.
* [https://www.youtube.com/watch?v=TEBM9X72VJU&ab_channel=TheRevolutionOrchestra פעימות] - מופע לילדים לתזמורת, שחקן וסרט אנימציה של דודו שליטא. המופע נוצר בתמיכת תוכנית "קלאסי לייק" של מפעל הפיס.
* מופעי קלאסי רוק - מוזיקה ישראלית בעיבודים מחודשים לאמן / הרכב ותזמורת: הדג נחש ותזמורת המהפכה, דודו טסה ותזמורת המהפכה, עברי לידר ותזמורת המהפכה.
* פרויקט האנימציה (התזמורת חיה בסרט) - מוזיקה ישראלית מקורית וסרטי אנימציה שנוצרו במיוחד לפרויקט זה על ידי סטודנטים מהמחלקה לאנימציה בבצלאל וממחלקות למוזיקה באוניברסיטאות בישראל.
* פטר והזאב - הסיפור האמיתי, מופע המבוסס על יצירתו של סרגיי פרוקופייב, פטר והזאב, בליווי סרט אנימציה מאת סוזי טמפלטון, עיבוד: אפרים סידון ורפי קדישזון. קריין: איציק ויינגרטן (החליף את נתן דטנר).
* היום בו נקבר מרטין בובר, מבוסס על תסכית מאת יהודה עמיחי (1968), מוזיקה: דניאל רן. בשיתוף פעולה עם המרכז לאופרה פרינג'.
* תמונות בתערוכה, בהשראת היצירה מאת מודסט מוסורגסקי, המופע נוצר עבור כנס השפה העברית בראשון לציון. המופע מורכב משבע יצירות/"תמונות" מוזיקליות חדשות בשילוב וידאו-ארט, אשר נכתבו על ידי מלחינים ישראלים צעירים. כל אחת מ"התמונות המוזיקליות" מנהלת דיאלוג עם טקסט עברי המופיע כ"תמונת" וידאו-ארט. המדריך ב"מוזיאון המוזיקלי" הוא ג'קי לוי.

==דיסקוגרפיה==
* 2013: עברי לידר ותזמורת המהפכה - בהופעה חיה (עם עברי לידר)
* 2015: הדג נחש ותזמורת המהפכה - בהופעה חיה (עם הדג נחש)
* 2024: [https://www.youtube.com/watch?v=AtZKT1K8oHo אדבר איתך] - קליפ בעברית וערבית בהשתתפות אכרם עודה
* 2024: נור דרוויש ותזמורת המהפכה, הכניסיני תחת כנפייך

==קישורים חיצוניים==
* 
* [https://open.spotify.com/artist/6wldErDBFB6rly75sges1S ספוטיפיי] של תזמורת המהפכה

* [http://www.israel-opera.co.il/?CategoryID=1037 סדרת המהפכה - עונה 2018-17 - באופרה הישראלית]
* אביגיל זית, מקור ראשון, [https://www.makorrishon.co.il/culture/766186/ תזמורת המהפכה - "אנחנו עושים שינויים קטנים כל הזמן, ואחרי עשרים שנה יש כאן מהפכה"] - 26 ביוני 2024
* 
* 

==הערות שוליים==

קטגוריה:תזמורות קאמריות
קטגוריה:תזמורות ישראליות
קטגוריה:תל אביב-יפו: מוזיקה